Greifensee (Gewässer)
Griifesee300px|De ganzi See vom Süde här glueget DateLag:  Kanton ZüriBFS-Nr.:  9040Flechi  8,4 km²maximali Tüfi:  34 mZueflüss:  AabachAbfluss:  GlattHöchi über NN:  435 mGrösseri Stedt am Ufer:  Uschter Charte center|300px|Griifesee
De Griifesee lit im Kanton Züri zirka 20 km östlich vo Züri. Er isch dur d Pfannestììlchetti vom Zürisee trännt. Er isch 6 km lang und 1,6 km breit. S isch de zweitgröschti See im Kanton Züri.
Laag und Gschicht
miniatur|left|200px|De Griifesee vom Uufer vo Uschter
De Griifesee liit inere Landschaft, won vom Rhy-Linthgletschär gformt worden isch. Im Weschte isch de Pfannestììl, im Oschte fangt s Zürcher Oberland aa. S Wasser vom Griifesee chunnt vor allem us em Aabach. Z Fällande flüsst d Glatt us em See use. Bis im 12. Jahrhundert hät de Griifesee drum au Glattsee gheisse. Früener isch de Griifesee bis uf Dübedorf gange, won er sich anere Ändmoräne gschtaut hät. Dur Verlandig und Melioration isch de See über d Jahrtuusig chlinner worde, was mer no guet cha gsee a de Moor rund um en ume. Sini hütigi Form hät de Griifesee, sit 1890/91 d Glatt kanalisiert worden isch.
Di erschte Mänsche händ i de Mittälsteizyt, öppe 8000 Jaar vor Chrischtus, am Seeufer gläbt. Am Oscht- und am Nordufer hät mer e paar Pfahlboute gfunde.
Im 12. Jahrhundärt hät mer z Griifesee s Schloss Griifesee pout, won im Alte Zürichrieg e Rolle gspilt hät. Am 24. April 1944 isch en abgschossne B-17-Bomber vo de Amerikaner in See gheit.
S Gebiet um de Griifesee isch sit 1941 under Naturschutz.
Nume s Stedtli Griifesee isch diräkt am Seeufer. Nideruschter, Schwärzebach, Muur und Fällande ligget hinder em Ufergürtel us Riedwise. Au Uschter und Mönchaltorf sind wiiter hine, usserhalb vom füechte Ufersträife.
Nutzig
De Griifesee isch hützutags vor alem es Naaerholigsgebiet. Rund um de See tüent d Lüüt wandere und Velo faare. Rund um de See häts mängi Badaaschtalt zum bade und schwüme. Im Härbscht ränned Sportler am Griifeseelauf um de See ume. Uf em See häts zwar vili Böötli, aber privati Motorboot sind uf em Griifesee verbote. Nume d "Schifffahrtsgsellschaft Griifesee", wo 1890 gründet worden isch, hät Motorschiff für Rundfahrte und d Personefääre vo Muur uf Nideruschter. S git ein Pruefsfischer uf em Griifesee.
Schiff uf em Griifesee
mini|De Griif - s eltischti Tampfschiff vo de Schwiiz
mini|s Motorschiff Heimat
Schiff  Boujaar (Kauf)  Wärft / früenere Ort / früenere Name  usser Betriib  wo ane Delphin (ab 1892 Möve)  1890  (ex Bodesee, Kaiserin Eugénie)  1932    Greif  1895  Escher Wyss, Züri     1988 Stiftig Tampfschiff Griif Heimat  1933   Kaspar Burkhardt, Üürike      Forch  1937 (1946)  (ex Luganersee, Libero)  1977  EAWAG (bis 2013) Hecht  1953 (1966)  Deggendorfer Werft, (ex DB, Bodesee)  1982  SNG,St. Niklausen Schiffgesellschaft Genossenschaft Luzärn Salomon Landolt  1978  Lux Werft  1995  SNG, Luzärn, Dragon Oberland  1984    2006  Chiemsee, Martin Stadt Uster  1995        David Herrliberger  2006  Wärft vo de Schifffahrts-Gsellschaft Vierwaldstättersee
Naturschutz
miniatur|rechts|E Tafle erchlärt de Psuecher d Regle vom Naturschutz
Di ganz Uferzone vom Griifesee staht under Naturschutz. S Gebiet um de Griifesee isch dicht besidlet. Au d Landwirtschaft nutzt d Umgäbig starch. Drum isch de See zimli fescht mit Phosphat belaschtet gsi und d Alge sind vill z starch gwachse. Sit 1970 hät mer das Problem halbwägs im Griff. D EAWAG beobachtet de Griifesee gnau. De Phosphatghalt isch immer no zhöch und im Summer hät de See zwenig Suurstoff. Mer überläit sich drum, öb mer de See im Summer wie de Pfäffikersee sött belüfte.
Weblink
Griifesee-Stiftig
Schifffahrtsgesellschaft Griifesee
Verband zum Schutz vom Griifesee VSG
ASUG Arbetsgruppe Naturschutz Griifesee
greifensee.ch - Sehenswürdigkeite
Wätterstazion am Griifesee
Fuessnote
Kategorie:See (Schwiiz)
Kategorie:Geografii vom Kanton Züri
Kategorie:Uster
Kategorie:Naturschutzpiet (Schwiiz)